《和制帅效谢康乐体》
宋代·孙应时

读书在雪屋，长啸亦蜗庐。
兹晨从远役，不柰为饥驱。
夕棹悄烟月，朝帆暖菰蒲。
情欣秋风至，体惬袢暑徂。
拾鱼未妆潦，争米聊趁虚。
廓落殿遐眺，舂容进前途。
暮画谅何取，世用实已迂。
分阃重节制，三边藉调娱。
功成报天子，朝佩归与与。
下客一何幸，穷途非所虞。
江山待公赏，佳处小踟蹰。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。